Document ID: 31986D0327

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 23ης Ιουνίου 1986
σχετικά με ένα πρόγραμμα που αφορά την εμπορία και την μεταποίηση κρεάτων στην Ιταλία σύμφωνα με τον κανονισμό (ΕΟΚ) αριθ. 355/77 του Συμβουλίου
(Το κείμενο στην ιταλική γλώσσα είναι το μόνο αυθεντικό)
(86/327/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 3827/85 (2), και ιδίως το άρθρο 5,
Εκτιμώντας:
ότι η ιταλική κυβέρνηση κοινοποίησε, στις 20 Δεκεμβρίου 1985, το πρόγραμμα σχετικά με την εμπορία και τη μεταποίηση κρεάτων στην Ιταλία·
ότι το πρόγραμμα αφορά την αναδιάρθρωση, τον εκσυγχρονισμό, την ορθολογικοποίηση και τη διεύρυνση των εγκαταστάσεων εμπορίας και μεταποίησης:
- των κρεάτων βοοειδών, χοίρων, προβάτων, αιγών και αλόγων,
- των πουλερικών, μικρών κτηνοτροφικών μονάδων και κτηνοτροφικών υποπροϊόντων·
με στόχο την αύξηση της παραγωγικότητας και της αποδοτικότητας, τη βελτίωση της ποιότητας, την προσαρμογή στις υγειονομικές απαιτήσεις και ιδίως τη μεγαλύτερη συμμετοχή των παραγωγών στη μεταποίηση και την εμπορία· ότι αποτελεί, λοιπόν, πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·
ότι το πρόγραμμα έχει ως στόχο την αύξηση των σημερινών δυνατοτήτων των εγκαταστάσεων, τη μεταποίηση και την εμπορία των κρεάτων, ιδίως στον Mezzogiorno της Ιταλίας, και ότι προβλέπει να δοθεί προτεραιότητα στις εγκαταστάσεις που η ικανότητά τους όσον αφορά τη σφαγή φτάνει τουλάχιστον τους 5 000 τόνους ετησίως· ότι το πρόγραμμα προβλέπει την εξαίρεση από τις χρηματοδοτήσεις των δημοσίων εγκαταστάσεων που η ικανότητά τους όσον αφορά τη σφαγή είναι μικρότερη από 1 000 τόνους ετησίως και ότι προβλέπει την ανάπτυξη του ιδιωτικού τομέα κυρίως για τις εγκαταστάσεις μεταποίησης και εμπορίας του κρέατος και των υποπροϊόντων·
ότι το πρόγραμμα περιλαμβάνει αρκετά από τα στοιχεία που προβλέπονται στο άρθρο 3 του κανονισμού (ΕΟΚ) αριθ. 355/77 από τα οποία συνεπάγεται ότι οι στόχοι που αναφέρονται στο άρθρο 1 του εν λόγω κανονισμού μπορούν να επιτευχθούν στους προαναφερόμενους τομείς· ότι η προθεσμία που καθορίζεται για την εφαρμογή του προγράμματος δεν υπερβαίνει τη χρονική περίοδο που προβλέπεται στο άρθρο 3 παράγραφος 1 στοιχείο η) του εν λόγω κανονισμού·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το πρόγραμμα για την εμπορία και μεταποίηση των κρεάτων στην Ιταλία, το οποίο κοινοποιήθηκε από την ιταλική κυβέρνηση στις 20 Δεκεμβρίου 1985.
Άρθρο 2
Η παρούσα απευθύνεται στην Ιταλική Δημοκρατία..
Βρυξέλλες, 23 Ιουνίου 1986.

Labels: 18
17
4